Markmið jafnlaunastefnu Lyfjastofnunar er að allt starfsfólk stofnunarinnar njóti jafnra launa og sömu kjara fyrir sömu eða jafnverðmæt störf . Stöðugt skal unnið að því að útrýma óútskýrðum kynbundnum launamun , sé hann til staðar . Skulu laun vera ákvörðuð út frá kjara - og stofnanasamningum og þeim kröfum sem störf gera . Jafnlaunastefnan er jafnframt launastefna Lyfjastofnunar . Jafnlaunakerfið nær til alls starfsfólks með ráðningarsamning við Lyfjastofnun . Jafnlaunakerfið nær ekki til verktaka eða annarrar útseldrar þjónustu . Ábyrgð og hlutverk Forstjóri ber ábyrgð á jafnlaunakerfi Lyfjastofnunar og að það sé í samræmi við lög um jafna stöðu og jafnan rétt kvenna og karla nr. 10 / 2008 . Mannauðsstjóri er fulltrúi stjórnenda varðandi jafnlaunakerfið og er ábyrgur fyrir innleiðingu og viðhaldi þess í samræmi við staðalinn ÍST 85 . Stefnumið Innleiða vottað jafnlaunakerfi sem byggist á jafnlaunastaðlinum ÍST 85 , skjalfesta og halda því við . Fylgja viðeigandi lagalegum kröfum og öðrum kröfum sem í gildi eru og áhrif hafa á jafnlaunakerfið og staðfesta árlega að þeim sé hlítt . Framkvæma árlega launagreiningu þar sem borin eru saman sömu eða jafnverðmæt störf og þannig kanna hvort það mælist munur á launum eftir kyni og kynna helstu niðurstöður fyrir starfsmönnum . Bregðast við frábrigðum með stöðugum umbótum . Setja fram og rýna jafnlaunamarkmið árlega .